ছদাহা বাংলাদেশের চট্টগ্রাম জেলার  সাতকানিয়া উপজেলার অন্তর্গত একটি ইউনিয়ন।   আয়তন  ছদাহা ইউনিয়নের আয়তন ৭৫৩৭ একর (৩০.৫০ বর্গ কিলোমিটার)। এটি সাতকানিয়া উপজেলার সবচেয়ে বড় ইউনিয়ন।   জনসংখ্যা  ২০১১ সালের পরিসংখ্যান অনুযায়ী ছদাহা ইউনিয়নের লোকসংখ্যা ৫৩,৯৬৭ জন। এর মধ্যে পুরুষ ২৬,৩৪৩ জন এবং মহিলা ২৭,৬২৪ জন।http://sadahaup.chittagong.gov.bd/site/page/b420c4d4-2144-11e7-8f57-286ed488c766   অবস্থান ও সীমানা  সাতকানিয়া উপজেলার পূর্বাংশে ছদাহা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বাজালিয়া ইউনিয়ন ও কেঁওচিয়া ইউনিয়ন; পশ্চিমে কেঁওচিয়া ইউনিয়ন, ঢেমশা ইউনিয়ন ও সাতকানিয়া পৌরসভা; দক্ষিণে সাতকানিয়া ইউনিয়ন ও লোহাগাড়া উপজেলার পদুয়া ইউনিয়ন এবং পূর্বে বাজালিয়া ইউনিয়ন ও বান্দরবান জেলার বান্দরবান সদর উপজেলার টংকাবতী ইউনিয়ন ও সুয়ালক ইউনিয়ন অবস্থিত।   প্রশাসনিক কাঠামো  ছদাহা ইউনিয়ন সাতকানিয়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৭টি মৌজায় বিভক্ত।  ওয়ার্ডভিত্তিক এ ইউনিয়নের গ্রামগুলো হল:  ওয়ার্ড নং গ্রামের নাম১নং ওয়ার্ডউত্তর ছদাহা, হরিণ তোয়া, সামার পাড়া, মিয়াজী পাড়া, ভেদেল্লা পাড়া, নওরগাঁ পাড়া২নং ওয়ার্ডবিছিন্না পাড়া, সাতগড়িয়া পাড়া, ফজুর পাড়া, কাজীর পাড়া, হাঁসার পাড়া, ধর পাড়া৩নং ওয়ার্ডপূর্ব ছদাহা, মাইজ পাড়া, মৌলানা ছগির শাহ (রহ.) পাড়া, পূর্ব কাজীর পাড়া, সন্দ্বীপ্যা পাড়া, পাহাড়কুল, নয়া পাড়া৪নং ওয়ার্ডআফজল নগর,মিয়াজীর বাড়ী, মহুরী পাড়া, সিকদার পাড়া, আব্দুল্লাহর বর পাড়া৫নং ওয়ার্ডছৈয়দাবাদ, আজিমপুর, কাজীর খীল, ওস্তাদ পাড়া, নাছির মোহাম্মদ পাড়া, তালুকদার পাড়া, সিয়ার বর পাড়া৬নং ওয়ার্ডছোট ঢেমশা, ফকির পাড়া, সফর আলী পাড়া, চেয়ারম্যান পাড়া, মাঝির পাড়া, মেহের আলী পাড়া৭নং ওয়ার্ডরোয়াজির পাড়া, মনোহর চৌধুরী পাড়া, জানার পাড়া, কাজীর পাড়া, নাথ পাড়া, শীল পাড়া৮নং ওয়ার্ডদক্ষিণ ছদাহা, বিল্লা পাড়া, বায়তুশ শরফ পাড়া, শিশুতলা, মণ্ডল পাড়া৯নং ওয়ার্ডখোর্দ্দ কেঁওচিয়া, নুনু চৌধুরী পাড়া, মাঝের পাড়া, ছহির পাড়া, বহনামুড়া, আশ্রয়ন প্রকল্প, রুদ্র পাড়া, সারাশিয়া   শিক্ষা ব্যবস্থা  ছদাহা ইউনিয়নের সাক্ষরতার হার ৩৮.৮২%। এ ইউনিয়নে ৪টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  ছদাহা কেফায়েত উল্লাহ কবির আহমদ উচ্চ বিদ্যালয়  ছদাহা-কেঁওচিয়া উচ্চ বিদ্যালয়  মাদ্রাসা  আফঝল নগর শাহ দেওয়ান আলী ও ফকির মাওলানা (রহ) (এস.ডি.এফ) দাখিল মাদ্রাসা। ছদাহা মোহাম্মদিয়া খাইরিয়া আলিম মাদ্রাসা  ছদাহা আদর্শ মহিলা দাখিল মাদ্রাসা  ছদাহা আয়শা ইসলাম শিক্ষামূলক জনকল্যাণ ট্রাস্ট এবতেদায়ী মাদ্রাসা  শাহ আব্দুল বারী শাহ আব্দুল জব্বার (রহ.) তা'লীমুল কুরআন নুরানী এবতেদায়ী মাদ্রাসা  হেফজখানা   আফঝল নগর হযরত উসমান (রাঃ) হেফজ ও এতিমখানা।   প্রাথমিক বিদ্যালয়  আজিমপুর সরকারি প্রাথমিক বিদ্যালয়  আফজল নগর সরকারি প্রাথমিক বিদ্যালয়  উত্তর ছদাহা সরকারি প্রাথমিক বিদ্যালয়  খোর্দ্দ কেঁওচিয়া সরকারি প্রাথমিক বিদ্যালয়  ছদাহা আবুল হোসেন মিয়া সরকারি প্রাথমিক বিদ্যালয়  ছদাহা সরকারি প্রাথমিক বিদ্যালয়  ছৈয়দাবাদ সরকারি প্রাথমিক বিদ্যালয়  পূর্ব খোর্দ্দ কেঁওচিয়া সরকারি প্রাথমিক বিদ্যালয়  পূর্ব ছদাহা সরকারি প্রাথমিক বিদ্যালয়   যোগাযোগ ব্যবস্থা  ছদাহা ইউনিয়নে চট্টগ্রাম-বান্দরবান মহাসড়ক ও চট্টগ্রাম-কক্সবাজার মহাসড়ক উভয়ের মাধ্যমেই যোগাযোগ করা যায়। সব ধরনের যানবাহনে যোগাযোগ করা যায়।   ধর্মীয় উপাসনালয়  ছদাহা ইউনিয়নে ৭৮টি মসজিদ, ১০টি ঈদগাহ ও ৫টি মন্দির রয়েছে।   খাল ও নদী  ছদাহা ইউনিয়নের উপর দিয়ে প্রবাহিত খালগুলো হলো হাঙ্গর খাল, গাওছড়ি খাল, গুইল্লাছড়ি খাল, বুরবুরগা খাল এবং উকিয়ার খাল।   হাট-বাজার  ছদাহা ইউনিয়নের প্রধান ২টি হাট/বাজার হল উত্তর ছদাহা দস্তিদারহাট এবং ছদাহা ফকিরহাট বাজার।   দর্শনীয় স্থান   ছদাহা ছগীর শাহ (রহ.) মাজার শৈলকূপ ।  সন্দীপ্যা পাড়া-মাহালিয়া সংযোগ সড়ক ডিঙ্গাবাহা ছদাহা ফকির হাট প্রবাসী ফরিদুল আলমের বাড়ি। মিয়া বাড়ি (পুরাতন বাড়ি দেউড়ী) মুফতি ইয়ার মোহাম্মদের মাজার ও বাসগৃহ বহনামড়া আশ্রয়ণ প্রকল্প ও কৃত্রিম লেক মেহের আলী কাজী জামে মসজিদ   জনপ্রতিনিধি   বর্তমান চেয়ারম্যান: মোরশেদুর রহমান  চেয়ারম্যানগণের তালিকা ক্রম নংচেয়ারম্যানের নামসময়কাল০১সৈয়দ মাজহারুল ওয়াদুদ (পঞ্চায়েত প্রেসিডেন্ট)১৯২৯-১৯৪৭০২মাওলানা আবুল হোসেন চৌধুরী (ইউপি বোর্ড প্রেসিডেন্ট)১৯৪৭-১৯৫১০৩আজিজুর রহমান আজু মিয়া (ইউপি বোর্ড প্রেসিডেন্ট)১৯৫১-১৯৫৫০৪আবুল মকছূম চৌধুরী১৯৫৬-১৯৮৪০৫আলহাজ্ব কেফায়েত উল্লাহ১৯৮৪-১৯৯২০৬আলহাজ্ব কামাল উদ্দীন১৯৯২-১৯৯৮০৭মোহাম্মদ ইসলাম সওদাগর১৯৯৮-২০০৩০৮এস এম নুরুন্নবী২০০৩-২০০৯০৯মুহাম্মদুল হক ভূঁইয়া (ভারপ্রাপ্ত)২০০৯-২০১১১০মোহাম্মদ মোশাদ হোসাইন চৌধুরী২০১১-২০২২১১মোরশেদুর রহমান২০২২-বর্তমান   আরও দেখুন   সাতকানিয়া উপজেলা  সাতকানিয়া থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:সাতকানিয়া উপজেলার ইউনিয়ন